Rajaviivan tuntumaan sijoitettu esteaita tukee tehokkaimmin tilanteen hallintaa välineellistetyn siirtolaisuuden ja laajan laittoman maahantulon tilanteissa, jossa valtioneuvoston päätöksellä kansainvälisen suojelun hakeminen on keskitetty toisaalle. Lisäksi esteaidalla on suuri merkitys myös tilanteessa, jossa laki väliaikaisista toimenpiteistä välineellistetyn maahantulon torjumiseksi on otettu käyttöön. Rajaviivan tuntumassa esteaita ilmaisee selkeästi valtakunnan rajan kulun ja sen vaikuttavuus paranee.